
REFERAT

privind actualizarea valorii Devizului General pentru obiectivul 
„Amenajare str. Ion Raţiu”
Direcţia Edilitară are achiziţionate Studii de Fezabilitate pentru amenajarea a diverse străzi din pământ sau aflate într-o faza avansată de degradare.

Una dintre aceste documentaţii se referă la amenajarea străzii Ion Raţiu.
Acest studiu a fost elaborat în anul 2002 şi a fost aprobat în Consiliul Local prin Hotărârea nr. 401 din 10.12.2002 , având o valoare de 136.306,6 RON reprezentând 40.796 euro.
Soluţia prevăzută pentru realizarea sistemului rutier era aceea de macadam protejat cu tratament bituminos. Acest tip de îmbrăcăminte se foloseşte de regulă pe drumuri cu trafic redus.

Din experienţele anterioare s-a constatat că o astfel de îmbrăcăminte este costisitoare, necesitând o întreţinere permanentă, ce se realizează de regulă prin plombări şi tratamente bituminoase de etanşare.

Totodată având în vedere mărirea intensităţii traficului în municipiul Timişoara s-a cerut proiectantului să înlocuiască structura rutieră iniţială prin introducerea unui strat de uzură mai rezistent , şi astfel implicit să actualizeze devizul general al investiţiei.
De asemenea, consilierii municipali prin adresa nr. SC 2005 – 20602 din 05.12.2005 au solicitat ca proiectantul acestui obiectiv să  reactualizeze devizul general, înaintea organizării licitaţiei pentru execuţia lucrărilor.

În urma actualizării investiţia a ajuns la valoarea de 379.578 RON reprezentând 107.599 euro. 

Având în vedere cele mai sus prezentate precum şi necesitatea realizării acestui obiectiv, alăturat vă înaintăm spre aprobare valoarea actualizată a obiectivului „Amenajare str. Ion Raţiu”.

Privind actualizarea valorii devizului general 

pentru obiectivul de investiţie: 

“AMENAJARE STRADA ION RAŢIU”



Consiliul Local al Municipiului Timişoara

Având în vedere referatul nr. SC2006 – 17 854   din 11.09.2006   intocmit de către Direcţia Edilitară  din cadrul Primăriei Municipiului Timişoara, prin care se propune aprobarea valorii devizului general pentru obiectivul de investiţie:”AMENAJARE STR. ION RAŢIU”;

Având în vedere avizele Comisiei pentru Studii, Prognoze, Economie, Buget, Finanţe, Impozite şi Taxe, Comisiei pentru Administrarea Domeniului Public şi Privat, Servicii publice şi comerţ, Regii autonome şi societăţi comerciale, din cadrul Consiliului Local al Municipiului Timişoara;

Având în vedere Hotărârea Consiliului Local nr.401/10.12.2002 - privind aprobarea Studiului de Fezabilitate :”AMENAJARE STRADA ION RAŢIU”

In conformitate cu prevederile art.38 alin.2 , litera c); alin. 4 litera a) şi alin.5 litera c)  din Legea nr.215/.2001 privind administratia publică locală modificată prin Legea 286/2006;
În temeiul art. 46 din Legea nr.215/.2001 privind administratia publică locală;                         

HOTĂRĂŞTE:
Art. 1. Se aprobă actualizarea valorii devizului general pentru obiectivul de investiţii ”AMENAJARE STRADA ION RAŢIU” de la valoarea 136.306,6 RON (40.796 euro ) la valoarea 379.578 lei reprezentând 107.599  euro, conform anexei care face parte integrantă din prezenta hotărâre.

Art. 2. Cu aducerea la îndeplinire a prezentei Horărâri se încredinţează Direcţia Edilitară şi Direcţia Economică a  Primăriei Municipiului Timişoara

Art. 3.  Prezenta Hotărâre se comunică:

· Prefecturii Judeţului Timiş

· Secretarului Primăriei Municipiului Timişoara

· Primarului Municipiului Timişoara

· Direcţiei Edilitare

· Direcţiei Economice

· Direcţiei Urbanism

· Direcţiei Patrimoniu

· Serviciului Juridic Contencios

· Serviciului Control şi Audit Intern

· Serviciului Centrul de Informare pentru Cetăţeni

· Biroului Relaţii Publice

· Mass-mediei locale
Preşedinte de şedinţă,

 Consilier

